Otrosi, si algund Fijodalgo demandare alguna eredat a ome de realengo , o de realengo a Fijodalgo , e despues , que la eredat fuer apeada por mandado del Alcalle, dis el demandado, que cumprira quanto fuero mandare , ca es de realengo, e dis el que demanda, que aquella eredar, que non a fuero de aquel logar, donde el dis mas que a fuero de Castiella, o de otro logar; sobre tales raçones como estas, deve ser fecha pesquisa, e de aquel fuero, que fallaren por pesquisa , que es la eredat , por tal se a de judgar.